Anno dominicę incarnationis millesimo octuagesimo I°, indictione .IIIIa., XIII° kalendas octobris, die dominica, mane, ante primam, relegit domnus abbas Divionensis Jherento hanc cartam coram domno Vuidone* principe et uxore filiisque ejus in claustro Vuangionis rivi, astantibus multis et assistentibus nobilibus viris; et confirmavit predictus princeps omnia quę scripta sunt in prefata carta, cum uxore et filiis suis et omnibus qui aderant, et, per hanc cartam in manu prescripti abbatis sua manu traditam, omnia, que ab antecessoribus suis data fuerant, recognovit et laudavit et sancto Benigno Divionensi et illius rectoribus in perpetuum habenda concessit. Signum domni Widonis principis. S’ Helderardis ejus uxoris. Signum domni Widonis* infantis, filii eorum. S’ Alberti pueri. S’ Arnulfi pueri. Signum militum Tetbaldi, Ingelberti, Evrardi, Milonis, Vuidonis, Raynaldi, filii Odę; Petri decani; Vuazonis prepositi; Vuillelmi, fratris ejus; Oddonis, Ticionis, Fridrici, Drogonis. Domnus abbas Gotefredus* Bellocensis aderat tunc cum tribus monachis.